Държавен вестник, бр. 14, 2012 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  14
Г л а в а  с е д м а
ПРЕКРАТЯВАНЕ НА РАЗРЕШЕНИЯ  
И УРЕЖДАНЕ НА СПОРОВЕ
Раздел I
Прекратяване
Чл. 80. (1) Правата, придобити въз основа 
на разрешение за проучване или на разрешение 
за съхранение, се прекратяват с прекратява-
нето на съответното разрешение.
(2) Действието на разрешението се пре-
кратява:
1. с изтичането на срока на разрешението 
и след приемане от страна на компетентните 
органи по чл. 90, ал. 1 – 4 от Закона за под-
земните богатства на дейностите по ликви-
дация на геологопроучвателния обект или на 
мястото за съхранение и/или рекултивация 
на засегнатите земи и гори;
2. при отнемане на разрешението;
3. при обективна невъзможност за осъ-
ществяване на дейностите по предоставеното 
разрешение;
4. при влязло в сила решение за обявяване 
в несъстоятелност на титуляря на разрешени-
ето или оператора на мястото за съхранение;
5. по взаимно съгласие;
6. при констатирани нарушения на тех-
нологичните параметри, определени в раз-
решението;
7. по силата на съдебно решение;
8. при смърт на физическото лице – титуляр 
на разрешението;
9. на други предвидени в разрешението 
основания.
(3) При прекратяване на юридическото 
лице – титуляр на разрешение за проучване 
на места за съхранение, разрешението може 
да бъде изменено от министъра на иконо-
миката, енергетиката и туризма, в случай 
че правоприемникът депозира в срок до 
30 дни заявление за поемане на условията и 
задълженията в разрешението и отговаря на 
изискванията на чл. 10.
(4) При прекратяване на юридическото 
лице – оператор на място за съхранение, разре-
шението може да бъде изменено от министъра 
на икономиката, енергетиката и туризма, в 
случай че правоприемникът депозира в срок 
до 90 дни заявление за поемане на условията 
и задълженията в разрешението и отговаря 
на изискванията на чл. 10.
Чл. 81. (1) Министърът на икономиката, 
енергетиката и туризма спира действието на 
разрешението за проучване или на разреше-
нието за съхранение, когато титулярят на раз-
решението, съответно операторът на мястото 
за съхранение извършва дейности, които са в 
противоречие с действащото законодателство 
или с условията на разрешението, или при 
значителни нередности.
(2) В случай на спиране министърът на 
икономиката, енергетиката и туризма уве-
домява писмено титуляря на разрешението 
или оператора на мястото за съхранение за 
причините и му определя подходящ срок за 
отстраняване на допуснатите нередности.
(3) Титуляр на разрешение или оператор 
на място за съхранение, чиито дейности са 
спрени по реда на ал. 1, няма право да уп-
ражнява правата си по разрешението, както 
и да търси обезщетения за пропуснати ползи 
за съответния период на спиране.
(4) Разрешения, спрени по реда на ал. 1, се 
подновяват, ако титулярят на разрешението 
или операторът на мястото за съхранение 
отстрани нередностите в срока по ал. 2.
(5) Спирането по ал. 1 не удължава срока 
на разрешението.
Чл. 82. (1) Министърът на икономиката, 
енергетиката и туризма преразглежда и когато 
е необходимо, предприема действия за акту-
ализиране или за отнемане на разрешението 
за съхранение, когато:
1. е бил уведомен или е узнал за каквито и 
да било случаи на изтичания или значителни 
нередности;
2. представените доклади по чл. 61 или 
извършените проверки по чл. 62 са показали 
неизпълнение на условията на разрешението 
или риск от изтичания или значителни не-
редности;
3. бъде уведомен за друго неспазване на 
условията на разрешението от страна на 
оператора;
4. има нови научни заключения или е въ-
ведена нова технология за съхранение;
5. извън случаите по т. 1, 2, 3 и 4 – 5 години 
след издаването на разрешението и на всеки 
10 години след това.
(2) В случай на отнемане на разрешението 
се издава ново разрешение за съхранение или 
мястото за съхранение се затваря на основание 
чл. 66, ал. 1, т. 3. 
(3) До издаването на ново разрешение 
за съхранение министърът на икономиката, 
енергетиката и туризма поема всички задъл-
жения, свързани със:
1. критериите за приемане по чл. 58;
2. мониторинга по чл. 59 и коригиращите 
мерки по чл. 64;
3. връщането на квоти за емисии – в случай 
на изтичане съгласно Закона за опазване на 
околната среда и превантивни и оздравителни 
мерки съгласно Закона за отговорността за 
предотвратяване и отстраняване на еколо-
гични щети. 
(4) Министърът на икономиката, енергети-
ката и туризма си възстановява направените 
разходи от бившия титуляр, включително чрез 
използване на финансовото обезпечение по 
чл. 74. При затваряне на мястото за съхранение 
по чл. 66, ал. 1, т. 3 се прилага разпоредбата 
на чл. 66, ал. 4.